ഹൈപ്പര് സോണിക് മിസൈല് പരീക്ഷിച്ച് ഉത്തരകൊറിയ പോംങ്യാംഗ് : കഴിഞ്ഞ ദിവസം അമേരിക്ക ഹൈപ്പര് സോണിക് വിഭാഗത്തില്പ്പെട്ട മിസൈലുകള് പരീക്ഷിച്ചതിന് തൊട്ടു പിന്നാലെ ഭൗമാന്തരീക്ഷത്തിന് മുകളിലൂടെ അതിവേഗം സഞ്ചരിക്കുന്ന മിസൈലുകള് പരീക്ഷിച്ച് ഉത്തരകൊറിയയും രംഗത്ത്. ഹൈപ്പര് സോണിക് മിസൈലുകളടക്കം അഞ്ച് പുതിയ ആയുധങ്ങള് ഉത്തരകൊറിയ പരീക്ഷിച്ചെന്ന വിവരം ദക്ഷിണ കൊറിയന് മാദ്ധ്യമങ്ങളും രഹസ്യാന്വേഷണ വിഭാഗവുമാണ് പുറത്തു വിട്ടത്. അമേരിക്ക വിക്ഷേപിച്ച ഹൈപ്പര് സോണിക് മിസൈലുകളുടെ അതേ ശക്തിയുള്ളതാണ് തങ്ങളുടെ ആയുധമെന്ന് കിം ജോംഗ് ഉന് അവകാശപ്പെടുന്നു. ഉത്തരകൊറിയ ആയുധങ്ങളുണ്ടാക്കുന്നത് സ്വയം പ്രതിരോധത്തിനും സമാധാനത്തിനും വേണ്ടിയാണെന്ന് ഐക്യരാഷ്ട്രസഭയില് കിം ജോംഗ് ഉന് പറഞ്ഞിരുന്നു. ഒരു മാസത്തിനുള്ളില് മൂന്നാമത്തെ മിസൈലാണ് വടക്കന് കൊറിയ പരീക്ഷിച്ചത്. പരമ്ബരാഗത ബാലിസ്റ്റിക് മിസൈലുകളേക്കാള് വേഗത, കൃത്യത എന്നിവയാണ് ഹൈപ്പര് സോണിക് ആയുധങ്ങളുടെ പ്രത്യേകത. കഴിഞ്ഞ ദിവസം അമേരിക്ക വിജയകരമായി പരീക്ഷിച്ച ഹൈപ്പര് സോണിക് വിഭാഗത്തില്പ്പെട്ട മിസൈല് അന്തരീക്ഷത്തിന് മുകളിലൂടെ മണിക്കൂറില് 6200 കിലോമീറ്റര് വേഗത്തില് പറക്കുമെന്ന് പെന്റഗണ് അവകാശപ്പെട്ടിരുന്നു. ഹ്വാക് എന്ന പേരില് അറിയപ്പെടുന്ന പദ്ധതിയിലെ മിസൈലാണ് പരീക്ഷിച്ചത്. റഷ്യയും ചൈനയും നിര്മ്മിച്ചിരിക്കുന്ന മിസൈലുകളെ പ്രതിരോധിക്കുക എന്നതാണ് ഈ മിസൈലുകളുടെ മുഖ്യ ലക്ഷ്യമെന്നാണ് റിപ്പോര്ട്ടുകള്.